
DR.31.07.2017                                                        7                   

 
dan juga akan mengambil tindakan. Dalam soal ini juga, Yang Berhormat, saya 
memahami ketidakselesaan Yang Berhormat mengenai isu ini.  

Sebenarnya, Yang Berhormat, tanggungjawab utama pihak PDP adalah untuk 
memastikan pihak kontraktor menjalankan pelan kawalan trafik, Yang Berhormat, yang 
penting untuk diadakan semasa proses pembinaan. Pihak PDP sewajarnya dan 
sepatutnya mengadakan audit dari semasa ke semasa. Apa yang dibangkitkan oleh Yang 
Berhormat itu kita akan ambil maklum dan minta pihak PDP untuk beef up, dengan izin, 
meningkatkan lagi tahap audit dan juga pemantauan mereka kepada pelaksanaan projek 
Pan Borneo amnya di negeri Sarawak dan juga khususnya di kawasan-kawasan yang 
dibangkitkan oleh Yang Berhormat sendiri termasuklah kawasan Sibu tadi yang 
disebutkan oleh Yang Berhormat. Kita akan mengambil maklum. 

Dan sudah tentu, Yang Berhormat, dari segi apabila berlaku kecuaian, sudah 
tentu selain daripada NCR, Yang Berhormat, banyak lagi venue, tindakan-tindakan yang 
boleh diambil sekiranya berlaku kecuaian, Tuan Yang di-Pertua. Dan perkara-perkara itu, 
untuk pengetahuan Yang Berhormat, tindakan perundangan juga boleh diambil sekiranya 
berlaku insiden yang tidak diingini.  

Saya juga mohon izin Tuan Yang di-Pertua, antara tindakan perundangan 
terhadap pihak-pihak yang terlibat insiden kecuaian boleh diambil menerusi tiga kategori 
iaitu aspek  keahlian profesional, aspek kontraktual dan juga aspek kawal selia. Perkara-
perkara ini secara umumnya, Yang Berhormat, boleh diambil sekiranya berlaku insiden 
yang tidak diingini terutama sekali di projek-projek pembinaan termasuk lah Pan Borneo. 

Dato’ Seri Tiong King Sing [Bintulu]:  Yang Berhormat Timbalan Menteri, 
minta maaf ya. 

Timbalan Yang di-Pertua [Datuk Seri Dr. Ronald Kiandee]:  Yang Berhormat 
Bintulu. 

Dato’ Seri Tiong King Sing [Bintulu]:  Paling mustahak punya saya mahu 
tanya sini dan dijawab di sini... 

Timbalan Yang di-Pertua [Datuk Seri Dr. Ronald Kiandee]:  Yang Berhormat 
Bintulu, tak boleh Yang Berhormat. 

Dato’ Seri Tiong King Sing [Bintulu]:  Itu jalan raya punya tanah, kita boleh 
minta PDP arah kontraktor kasi cuci disegerakan kah tidak? Pasal, kalau hujan, licin 
untuk motorbike. 

Timbalan Yang di-Pertua [Datuk Seri Dr. Ronald Kiandee]:  Yang Berhormat 
Bintulu. 

Dato’ Seri Tiong King Sing [Bintulu]:  Tuan Yang di-Pertua, saya faham tidak 
boleh tapi mustahak. Jangan esok lu punya kawasan pun kena juga.   

Timbalan Yang di-Pertua [Datuk Seri Dr. Ronald Kiandee]: Saya tidak 
benarkan, Yang Berhormat ya.  

 

4. Tuan Wong Sze Phin @ Jimmy [Kota Kinabalu] minta Perdana Menteri 
menyatakan usaha dan rancangan penempatan semula kawasan setinggan termasuk di 
persisiran pantai Timur Sabah bagi mengurangkan masalah sampah, jenayah dan aktiviti 
pengganas. 
  

Menteri di Jabatan Perdana Menteri [Dato’ Seri Dr. Shahidan bin Kassim]: 
Tuan Yang di-Pertua, mula dengan pantun. 

Makan yong taufu di Kampung Sena, 

 restoran lama berdinding papan, 

Sabah aman dirancang sempurna, 

 ESSCOM megah berdiri di hadapan. 

Tuan Yang di-Pertua, peristiwa hitam yang melanda negara berikutan 
pencerobohan pengganas di Pantai Timur Sabah memberikan satu pengajaran besar 
dan berguna kepada kita semua khususnya dalam mendepani persekitaran setinggan di 
kampung atas air.  Penempatan kawasan setinggan yang tidak terkawal dan berkembang 
subur di sekitar Pantai Timur Sabah sejak dahulu lagi menjadikan kawasan berkenaan 
segelintirnya terdedah dan terlibat secara langsung dengan pelbagai permasalahan 



dan juga akan mengambil tindakan. Dalam soal ini juga, Yang Berhormat, saya memahami ketidakselesaan Yang Berhormat mengenai isu ini. Sebenarnya, Yang Berhormat, tanggungjawab utama pihak PDP adalah untuk memastikan pihak kontraktor menjalankan pelan kawalan trafik, Yang Berhormat, yang penting untuk diadakan semasa proses pembinaan. Pihak PDP sewajarnya dan sepatutnya mengadakan audit dari semasa ke semasa. Apa yang dibangkitkan oleh Yang Berhormat itu kita akan ambil maklum dan minta pihak PDP untuk beef up, dengan izin, meningkatkan lagi tahap audit dan juga pemantauan mereka kepada pelaksanaan projek Pan Borneo amnya di negeri Sarawak dan juga khususnya di kawasan-kawasan yang dibangkitkan oleh Yang Berhormat sendiri termasuklah kawasan Sibu tadi yang disebutkan oleh Yang Berhormat. Kita akan mengambil maklum. Dan sudah tentu, Yang Berhormat, dari segi apabila berlaku kecuaian, sudah tentu selain daripada NCR, Yang Berhormat, banyak lagi venue, tindakan-tindakan yang boleh diambil sekiranya berlaku kecuaian, Tuan Yang di-Pertua. Dan perkara-perkara itu, untuk pengetahuan Yang Berhormat, tindakan perundangan juga boleh diambil sekiranya berlaku insiden yang tidak diingini. Saya juga mohon izin Tuan Yang di-Pertua, antara tindakan perundangan terhadap pihak-pihak yang terlibat insiden kecuaian boleh diambil menerusi tiga kategori iaitu aspek keahlian profesional, aspek kontraktual dan juga aspek kawal selia. Perkara- perkara ini secara umumnya, Yang Berhormat, boleh diambil sekiranya berlaku insiden yang tidak diingini terutama sekali di projek-projek pembinaan termasuk lah Pan Borneo. Dato' Seri Tiong King Sing [Bintulu]: Yang Berhormat Timbalan Menteri, minta maaf ya. Timbalan Yang di-Pertua [Datuk Seri Dr. Ronald Kiandee]: Yang Berhormat Bintulu. Dato' Seri Tiong King Sing [Bintulu]: Paling mustahak punya saya mahu tanya sini dan dijawab di sini... Timbalan Yang di-Pertua [Datuk Seri Dr. Ronald Kiandee]: Yang Berhormat Bintulu, tak boleh Yang Berhormat. Dato' Seri Tiong King Sing [Bintulu]: Itu jalan raya punya tanah, kita boleh minta PDP arah kontraktor kasi cuci disegerakan kah tidak? Pasal, kalau hujan, licin untuk motorbike. Timbalan Yang di-Pertua [Datuk Seri Dr. Ronald Kiandee]: Yang Berhormat Bintulu. Dato' Seri Tiong King Sing [Bintulu]: Tuan Yang di-Pertua, saya faham tidak boleh tapi mustahak. Jangan esok lu punya kawasan pun kena juga. Timbalan Yang di-Pertua [Datuk Seri Dr. Ronald Kiandee]: Saya tidak benarkan, Yang Berhormat ya. 4. Tuan Wong Sze Phin @ Jimmy [Kota Kinabalu] minta Perdana Menteri menyatakan usaha dan rancangan penempatan semula kawasan setinggan termasuk di persisiran pantai Timur Sabah bagi mengurangkan masalah sampah, jenayah dan aktiviti pengganas. Menteri di Jabatan Perdana Menteri [Dato' Seri Dr. Shahidan bin Kassim]: Tuan Yang di-Pertua, mula dengan pantun. Makan yong taufu di Kampung Sena, restoran lama berdinding papan, Sabah aman dirancang sempurna, ESSCOM megah berdiri di hadapan. Tuan Yang di-Pertua, peristiwa hitam yang melanda negara berikutan pencerobohan pengganas di Pantai Timur Sabah memberikan satu pengajaran besar dan berguna kepada kita semua khususnya dalam mendepani persekitaran setinggan di kampung atas air. Penempatan kawasan setinggan yang tidak terkawal dan berkembang subur di sekitar Pantai Timur Sabah sejak dahulu lagi menjadikan kawasan berkenaan segelintirnya terdedah dan terlibat secara langsung dengan pelbagai permasalahan.